વડાપ્રધાન નરેન્દ્ર મોદી અને જાપાનના વડાપ્રધાન શિંઝો અબે 14 સપ્ટેમ્બર, 2017ના રોજ મુંબઇ અમદાવાદ વચ્ચેની દેશની પ્રથમ બુલેટ ટ્રેનનો શિલાન્યાસ કરશે. મુંબઇ અમદાવાદ હાઇ-સ્પીડ રેલ(એમએએચએસઆર)ની આ યોજના અમદાવાદ-મુંબઇ બુલેટ ટ્રેનના નામથી વધુ જાણીતી છે. આ દૂરગામી યોજનામાં સુરક્ષા અને ઝડપ પર ખાસ ધ્યાન આપવામાં આવશે. એવું માનવામાં આવી રહ્યું છે કે, આ યોજના દ્વારા ભારતીય રેલવે ઝડપ, સુરક્ષા અને સુવિધાના ક્ષેત્રે વૈશ્વિક સ્તરે પોતાની નવી ઓળખાણ બનાવશે.